ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ദേശീയ തലത്തിൽ തയ്യാറാക്കിയ അവശ്യ മരുന്നുകളുടെ പട്ടിക  ഡോ മൻസുഖ് മാണ്ഡവ്യ പുറത്തിറക്കി
ന്യൂ ഡൽഹി: സെപ്തംബർ 13, 2022
എല്ലാവർക്കും കുറഞ്ഞ ചെലവിൽ മരുന്നുകളെത്തിക്കുകയെന്ന  പ്രധാനമന്ത്രി ശ്രീ നരേന്ദ്ര മോദിയുടെ കാഴ്ചപ്പാടിന് അനുസൃതമായി ദേശീയ തലത്തിൽ തയ്യാറാക്കിയ അവശ്യ മരുന്നുകളുടെ പട്ടിക  കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ ഇന്ന് പുറത്തിറക്കി. ആരോഗ്യപരിരക്ഷയുടെ സമസ്ത തലങ്ങളിലും കുറഞ്ഞ ചെലവിൽ ഗുണനിലവാരമുള്ള മരുന്നുകളുടെ ലഭ്യത NLEM ഉറപ്പാക്കുമെന്ന് മന്ത്രി പറഞ്ഞു.
34 മരുന്നുകൾ കൂടി പുതുതായി ഉൾപ്പെടുത്തിയതോടെ പട്ടികയിലുൾപ്പെട്ട ആകെ മരുന്നുകൾ 384 ആയി. മുൻ പട്ടികയിൽ നിന്ന് 26 എണ്ണം ഒഴിവാക്കി. 27 ചികിത്സാ വിഭാഗങ്ങളിലാക്കി മരുന്നുകളെ തിരിച്ചിരിക്കുന്നു.
വില, സുരക്ഷ, ഫലപ്രാപ്തി എന്നീ മൂന്ന് പ്രധാന വശങ്ങൾ പരിഗണിച്ച് മരുന്നുകളുടെ യുക്തിസഹമായ ഉപയോഗം പ്രോത്സാഹിപ്പിക്കുക എന്നതാണ് NLEM-ന്റെ പ്രാഥമിക ലക്ഷ്യം.
NLEM ഒരു ചലനാത്മക രേഖയാണെന്നും പൊതുജനാരോഗ്യ മുൻഗണനകളും ഔഷധ പരിജ്ഞാനത്തിലെ പുരോഗതിയും കണക്കിലെടുത്ത് പതിവായി പരിഷ്ക്കരിക്കാറുണ്ടെന്നും ഡോ മൻസുഖ് മാണ്ഡവ്യ പറഞ്ഞു.
2018-ൽ കേന്ദ്ര ആരോഗ്യ മന്ത്രാലയം സ്വതന്ത്രമായ സ്റ്റാൻഡിംഗ് നാഷണൽ കമ്മിറ്റി ഓൺ മെഡിസിൻസ്  രൂപീകരിച്ചു. വിദഗ്ധരുമായും ബന്ധപ്പെട്ട മാറ്റ് കക്ഷികളുമായും വിശദമായ കൂടിയാലോചനയ്ക്ക് ശേഷം NLEM-2015 പരിഷ്കരിച്ച് NLEM-2022-ന്റെ റിപ്പോർട്ട് ആരോഗ്യ കുടുംബക്ഷേമ മന്ത്രാലയത്തിന് സമർപ്പിച്ചു.
കേന്ദ്ര സഹമന്ത്രി ഡോ ഭാരതി പ്രവീൺ പവാറും ചടങ്ങിൽ പങ്കെടുത്തു.
ഇനിപ്പറയുന്ന മാനദണ്ഡങ്ങൾ പാലിച്ചാണ് NLEM-ൽ ഉൾപ്പെടുത്തുന്നത് :
1. പൊതുജനാരോഗ്യ പ്രശ്നമായി വിലയിരുത്തപ്പെടുന്ന രോഗങ്ങൾക്കുള്ള മരുന്നുകൾ
2. DCGI ലൈസൻസുള്ളതും/അംഗീകൃതമായവയും
3. ശാസ്ത്രീയ തെളിവുകളുടെ അടിസ്ഥാനത്തിൽ തെളിയിക്കപ്പെട്ട ഫലപ്രാപ്തിയും സുരക്ഷിതത്വവും
4. താരതമ്യേന കുറഞ്ഞ ചെലവ്
5. നിലവിലെ ചികിത്സാ മാർഗ്ഗനിർദ്ദേശങ്ങളുമായി യോജിച്ചവ
6. ദേശീയ ആരോഗ്യ പദ്ധതികൾക്ക് കീഴിൽ ശുപാർശ ചെയ്യുന്നവ
7. ഒരേ ചികിത്സാ വിഭാഗത്തിൽ നിന്ന് ഒന്നിലധികം മരുന്നുകൾ ലഭ്യമാകുമ്പോൾ, ആ വിഭാഗത്തിൽ വൈദ്യശാസ്ത്രപരമായി ഏറ്റവും അനുയോജ്യമായ മരുന്ന് അഥവാ പ്രോട്ടോടൈപ്പ് ഉൾപ്പെടുത്തുന്നു.
8. മൊത്തം ചികിത്സയുടെ ചെലവാണ് പരിഗണിക്കുന്നത്, മരുന്നിന്റെ യൂണിറ്റ് വിലയല്ല
9. നിശ്ചിത ഡോസ് സംയുക്തങ്ങൾ  സാധാരണയായി ഉൾപ്പെടുത്താറില്ല
10. സാർവ്വത്രിക പ്രതിരോധ കുത്തിവയ്പുകളിൽ ഉൾപ്പെടുത്തിയിട്ടുള്ള വാക്സിനുകൾ
NLEM 2022 പൂർണ്ണരൂപത്തിൽ ഇവിടെ ലഭ്യമാണ്:
രാജ്യരക്ഷാ മന്ത്രാലയം
മോസ്കോയിൽ നടന്ന റഷ്യൻ വിജയദിന പരേഡിൽ ഇന്ത്യൻ സേന പങ്കെടുത്തു
1941 - 45 കാലയളവിൽ അന്നത്തെ സോവിയറ്റ് ജനത മഹത്തായ ദേശ ഭക്തി യുദ്ധം  വിജയിച്ചതിന്റെ സ്മരണയ്ക്ക് റഷ്യ 75-ാമത് വിജയദിന വാർഷികം ആഘോഷിക്കുന്നു. ഇതോടനുബന്ധിച്ച് ജൂൺ 24ന് മോസ്കോയിലെ റെഡ് സ്ക്വയറിൽ നടന്ന വിജയദിന പരേഡിൽ ഇന്ത്യൻ സായുധസേനാ സംഘം പങ്കെടുത്തു. മൂന്ന് സേനാ വിഭാഗങ്ങളിലെയും എല്ലാ റാങ്കുകളിലുംപെട്ട 75 സൈനികർ, റഷ്യൻ സായുധസേനയ്ക്കും മറ്റു 17 രാജ്യങ്ങളിൽ നിന്നുള്ള സേനാ വിഭാഗങ്ങൾക്കും ഒപ്പമാണ് പരേഡിൽ പങ്കെടുത്തത്. പ്രതിരോധ മന്ത്രി രാജ്നാഥ് സിങ് ചടങ്ങിൽ പ്രത്യേക ക്ഷണിതാക്കളിലൊരാളായിരുന്നു.
രണ്ടാം ലോക യുദ്ധക്കാലത്ത്, വടക്കൻ ആഫ്രിക്കയിലും കിഴക്കൻ ആഫ്രിക്കയിലും പശ്ചിമ മരുഭൂപ്രദേശങ്ങളിലും യൂറോപ്പിലും അച്ചുതണ്ട് ശക്തികൾക്കെതിരെ പോരാടിയ ഏറ്റവും വലിയ സഖ്യ കക്ഷി സേനകളിൽ ഒന്നായിരുന്നു ബ്രിട്ടിഷ് ഇന്ത്യൻ സായുധ സൈന്യം. ഈ യുദ്ധത്തിൽ 87,000 ത്തിൽപ്പരം ഇന്ത്യൻ സേനാംഗങ്ങൾ ജീവത്യാഗം ചെയ്യുകയും 34,354 പേർക്ക് പരിക്കേൽക്കുകയും ചെയ്തു. ഇന്ത്യൻ സേനയുടെ ധൈര്യത്തിനെ പ്രകീർത്തിച്ചു കൊണ്ട് നാലായിരത്തിലധികം സൈനിക മെഡലുകൾ നൽകുകയുണ്ടായി.
പ്രധാനമന്ത്രിയുടെ ഓഫീസ്
അടല് ബിഹാരി വാജ്പേയിക്ക് അദ്ദേഹത്തിന്റെ പുണ്യതിഥി ദിവസത്തില് പ്രധാനമന്ത്രി ആദരാജ്ഞലികള് അര്പ്പിച്ചു
അടല് ബിഹാരി വാജ്പേയിക്ക് അദ്ദേഹത്തിന്റെ പുണ്യതിഥി ദിവസത്തില് പ്രധാനമന്ത്രി നരേന്ദ്രമോദി ആദരാജ്ഞലികള് അര്പ്പിച്ചു.
''പ്രിയപ്പെട്ട അടല്ജിക്ക് അദ്ദേഹത്തിന്റെ പുണ്യതിഥി ദിവസത്തില് ആദരാജ്ഞലികള്. നമ്മുടെ രാജ്യത്തിന്റെ പുരോഗതിയില് അദ്ദേഹം നല്കിയിട്ടുള്ള വിശിഷ്ടമായ സേവനങ്ങളും പരിശ്രമങ്ങളും ഇന്ത്യ എന്നും ഓര്മ്മിക്കും'' പ്രധാനമന്ത്രി പറഞ്ഞു.
(Visitor Counter : 100
പ്രധാനമന്ത്രിയുടെ ഓഫീസ്
സ്വാമി വിവേകാനന്ദന്റെ പുണ്യ തിഥിയിൽ പ്രധാനമന്ത്രിയുടെ അനുസ്മരണം
പ്രധാനമന്ത്രി ശ്രീ നരേന്ദ്ര മോദി സ്വാമി വിവേകാനന്ദനെ അദ്ദേഹത്തിന്റെ ചരമ വാർഷിക ദിനത്തിൽ അനുസ്മരിച്ചു, അദ്ദേഹത്തിന്റെ സേവനത്തിന്റെയും മാനവികതയുടെയും ആത്മീയ പ്രബുദ്ധതയുടെയും ആദർശങ്ങൾ ശക്തവും ഊർജ്ജസ്വലവുമായ ഇന്ത്യ കെട്ടിപ്പടുക്കുന്നതിന് നമ്മെ പ്രചോദിപ്പിക്കുകയും നയിക്കുകയും ചെയ്യുന്നുവെന്നും പ്രധാനമന്ത്രി പറഞ്ഞു.
പ്രധാനമന്ത്രി ട്വീറ്റ് ചെയ്തു;
“മഹാനായ സ്വാമി വിവേകാനന്ദനെ അദ്ദേഹത്തിന്റെ ചരമ വാർഷികത്തിൽ സ്മരിക്കുന്നു. അദ്ദേഹത്തിന്റെ സേവനം, മാനവികത, ആത്മീയ പ്രബുദ്ധത എന്നിവയുടെ ആശയങ്ങൾ ശക്തവും ഊർജ്ജസ്വലവുമായ ഇന്ത്യ കെട്ടിപ്പടുക്കുന്നതിന് നമ്മെ പ്രചോദിപ്പിക്കുകയും നയിക്കുകയും ചെയ്യുന്നു. ഐക്യവും സാഹോദര്യവും സംബന്ധിച്ച അദ്ദേഹത്തിന്റെ കാഴ്ചപ്പാട് നിറവേറ്റുന്നതിനുള്ള പ്രതിബദ്ധത നമ്മൾ ആവർത്തിക്കുന്നു.
(--ND--
ധനകാര്യ മന്ത്രാലയം
2021-22 കാലയളവിൽ ഗോതമ്പ്, നെല്ല് സംഭരണത്തിനായി 163 ലക്ഷം കർഷകർക്ക് 2.37 ലക്ഷം കോടി രൂപ താങ്ങുവിലയായി നേരിട്ടു നൽകും
ന്യൂ ഡൽഹി, ഫെബ്രുവരി 01, 2022
2021-22 റാബി കാലയളവിലെ ഗോതമ്പ് സംഭരണം, 2021-22 ഖാരിഫ് കാലയളവിലെ പ്രതീക്ഷിത നെല്ല് സംഭരണം എന്നിവ 1208 ലക്ഷം മെട്രിക് ടൺ പിന്നിടുമെന്ന് 2022-23 കേന്ദ്ര ബജറ്റ് പാർലമെന്റിൽ അവതരിപ്പിക്കവേ കേന്ദ്ര ധന, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ ഇന്ന് അറിയിച്ചു. 163 ലക്ഷം കർഷകരിൽ നിന്നും സംഭരിക്കുന്ന ഈ ഭക്ഷ്യ ധാന്യങ്ങൾക്ക് താങ്ങുവിലയായി 2.37 ലക്ഷം കോടി രൂപ അവരുടെ ബാങ്ക് അക്കൗണ്ടുകളിലേക്ക് നേരിട്ട് നൽകുമെന്നും മന്ത്രി വ്യക്തമാക്കി.
കാർഷിക മേഖലയുമായി ബന്ധപ്പെട്ട പ്രധാന പ്രഖ്യാപനങ്ങൾ താഴെ പറയുന്നു:പൊതു-സ്വകാര്യ പങ്കാളിത്ത മാതൃകയിൽ തുടക്കംകുറിക്കുന്ന പുതിയ പദ്ധതിക്ക് കീഴിൽ കർഷകർക്ക് ഡിജിറ്റൽ - ഹൈടെക്ക് സേവനങ്ങൾ ലഭ്യമാക്കും. കാർഷിക സാങ്കേതിക മേഖലയിലെ സ്വകാര്യ സംരംഭങ്ങൾ, കാർഷിക മൂല്യ ശൃംഖലയിലെ തല്പരകക്ഷികൾ എന്നിവർക്കൊപ്പം പൊതുമേഖല ഗവേഷണ സ്ഥാപനങ്ങളുടെ പങ്കാളിത്തവും ഉണ്ടായിരിക്കും.കാർഷിക മേഖലയിലെ സ്റ്റാർട്ടപ്പ് വ്യവസ്ഥയെപ്പറ്റി പരാമർശിക്കവേ, കോ-ഇൻവെസ്റ്റ്മെന്റ് മാതൃകയിൽ രൂപീകരിച്ച പ്രത്യേക ധനസഹായം നബാർഡ് വഴി ലഭ്യമാക്കുമെന്ന് ശ്രീമതി നിർമ്മല സീതാരാമൻ അറിയിച്ചു. കാർഷിക മൂല്യ ശൃംഖലയിൽ ഗണ്യമായ പ്രയോജനം ചെയ്യുന്ന കാർഷിക-ഗ്രാമീണ സംരംഭങ്ങൾക്കായുള്ള സ്റ്റാർട്ടപ്പുകൾക്ക് ആവശ്യമായ സഹായം ലഭ്യമാക്കുന്നതിനാണ് ഈ നിധി.44,605 കോടി രൂപ പ്രതീക്ഷിത ചിലവിൽ നടപ്പാക്കുന്ന കെൻ-ബെത്വ സംയോജന പദ്ധതി, 9.08 ലക്ഷം ഹെക്ടർ കൃഷിഭൂമിയിൽ ജലസേചന സൗകര്യങ്ങൾ നൽകാൻ ലക്ഷ്യമിടുന്നു. 103 MW ജലവൈദ്യുതി, 27 MW സൗരോർജം എന്നിവയ്ക്ക് പുറമേ, 62 ലക്ഷം ജനങ്ങൾക്ക് ശുദ്ധജലവും ഇത് നൽകും. ദാമൻഗംഗ-പിഞ്ചൽ, പർ-തപി-നർമദ, ഗോദാവരി-കൃഷ്ണ, കൃഷ്ണ-പെന്നാർ, പെന്നാർ-കാവേരി എന്നീ അഞ്ച് നദി സംയോജന പദ്ധതികളുടെ വിശദ പദ്ധതി രേഖകളുടെ കരടിന് അന്തിമരൂപം നൽകി കഴിഞ്ഞു.വിള നിർണയം, ഭൂരേഖകളുടെ ഡിജിറ്റൽവത്ക്കരണം, വളം-കീട നാശിനി തളിക്കൽ എന്നിവയ്ക്കായി കിസാൻ ഡ്രോണുകളുടെ ഉപയോഗം പ്രോത്സാഹിപ്പിക്കുംരാജ്യത്തുടനീളം രാസവസ്തു രഹിത ജൈവകൃഷിക്ക് പ്രോത്സാഹനം നൽകും. ആദ്യഘട്ടത്തിൽ ഗംഗാ നദിക്ക് സമീപത്ത് അഞ്ച് കിലോമീറ്റർ ചുറ്റളവിലുള്ള കൃഷിഭൂമിയ്ക്ക് പ്രത്യേക പ്രാധാന്യം നൽകുംചെറു ധാന്യ ഉത്പന്നങ്ങൾക്ക് ഉള്ള പിന്തുണ - വിളവെടുപ്പിന് ശേഷമുള്ള മൂല്യവർധന, തദ്ദേശീയ ഉപഭോഗം വർദ്ധിപ്പിക്കൽ, ദേശീയ-അന്തർദേശീയ തലങ്ങളിൽ ചെറുധാന്യ ഉത്പന്നങ്ങളുടെ ബ്രാൻഡിംഗ് എന്നിവയ്ക്ക് ബജറ്റിൽ പ്രത്യേക സഹായംഇറക്കുമതിയിലുള്ള ആശ്രയം കുറച്ചു കൊണ്ട് എണ്ണ കുരുക്കളുടെ തദ്ദേശീയ ഉത്പാദനം വർധിപ്പിക്കുന്നതിന് ഉതകുന്ന ഒരു സമഗ്രപദ്ധതിയുടെ നടപ്പാക്കൽ ധനമന്ത്രി പ്രഖ്യാപിച്ചുസംസ്ഥാന ഭരണകൂടങ്ങളുടെ പങ്കാളിത്തത്തോടുകൂടി ഒരു സമഗ്ര പാക്കേജ് ലഭ്യമാക്കുമെന്ന് ധനമന്ത്രി പ്രഖ്യാപിച്ചു. ഇതുവഴി തങ്ങൾക്ക് ഇണങ്ങുന്ന തരം പച്ചക്കറികളും പഴങ്ങളും ഉത്പാദിപ്പിക്കാനും, മികച്ച ഉത്പാദന-വിളവെടുപ്പ് സാങ്കേതികവിദ്യകൾ പ്രയോജനപ്പെടുത്താനും കർഷകർക്ക് വഴിയൊരുങ്ങും.ജൈവകൃഷി, ചിലവ് രഹിത കൃഷി, പ്രകൃതി സൗഹൃദ കൃഷി, ആധുനിക കൃഷി, മൂല്യവർധന-മാനേജ്മന്റ് പ്രവർത്തനങ്ങൾ തുടങ്ങിയവ ഉയർത്തുന്ന ആവശ്യങ്ങൾക്ക് അനുസൃതമായി കാർഷിക സർവകലാശാലകളുടെ സിലബസുകളിൽ മാറ്റങ്ങൾ വരുത്താൻ സംസ്ഥാനങ്ങൾക്ക് പ്രോത്സാഹനം നൽകുമെന്ന് ധനമന്ത്രി കൂട്ടിച്ചേർത്തു.
RRTN/SKY
യുവജനകാര്യ, കായിക മന്ത്രാലയം
117 കായികതാരങ്ങൾക്കായുള്ള ദേശീയ ക്യാമ്പ് മാർച്ച് 31 വരെ നീട്ടാൻ സ്പോർട്സ് അതോറിറ്റി ഓഫ് ഇന്ത്യ അനുമതി നൽകി
ന്യൂ ഡൽഹി: ജനുവരി 5, 2021
ഈ വർഷാവസാനം ബിർമിംഗ്ഹമിലും ഹാങ്ഷൗവിലും നടക്കുന്ന കോമൺവെൽത്ത് ഗെയിംസിനും ഏഷ്യൻ ഗെയിംസിനും വേണ്ടിയുള്ള തയ്യാറെടുപ്പിനായുള്ള ദേശീയ ക്യാമ്പ് മാർച്ച് 31 വരെ നീട്ടാൻ സ്പോർട്സ് അതോറിറ്റി ഓഫ് ഇന്ത്യ അനുമതി നൽകി. രാജ്യത്തുടനീളമായി അഞ്ച് സ്ഥലങ്ങളിലായി 117 ട്രാക്ക് ആൻഡ് ഫീൽഡ് അത്ലറ്റുകൾക്കും 45 കോച്ചിംഗ്, സപ്പോർട്ട് സ്റ്റാഫുകൾക്കും വേണ്ടിയാണു ക്യാമ്പ്.
64 പുരുഷന്മാർക്കും 53 വനിതാ അത്ലറ്റുകൾക്കുമുള്ള ദേശീയ ക്യാമ്പുകൾ നേതാജി സുഭാഷ് നാഷണൽ ഇൻസ്റ്റിറ്റ്യൂട്ട് ഓഫ് സ്പോർട്സ് , ലക്ഷ്മിഭായ് നാഷണൽ കോളേജ് ഓഫ് ഫിസിക്കൽ എജ്യുക്കേഷൻ , സായ് നാഷണൽ സെന്റർ ഓഫ് എക്സലൻസ് , ജവഹർലാൽ നെഹ്റു സ്റ്റേഡിയം , ഉഷ സ്കൂൾ ഓഫ് അത്ലറ്റിക്സ്  എന്നിവിടങ്ങളിൽ പുരോഗമിക്കുന്നു.
RRTN/SKY
(Visitor Counter : 100
ധനകാര്യ മന്ത്രാലയം
കൂടുതൽ സജീവവും പ്രതി-ചാക്രികവുമായ ധനനയത്തിന് ആഹ്വാനം ചെയ്ത് സാമ്പത്തിക സർവ്വേ
(ന്യൂഡൽഹി, ജനുവരി 29, 2021
ഇന്ത്യൻ പശ്ചാത്തലത്തിൽ വളർച്ചയ്ക്ക് ആക്കം കൂട്ടുന്നതും കടത്തിന്റെ സുസ്ഥിരതയിലേക്ക്
നയിക്കുന്നതുമായ സജീവ ധന നയത്തിന് ആഹ്വാനം ചെയ്തുകൊണ്ട് സാമ്പത്തിക സർവ്വേ. 2020-21 വർഷത്തെ സാമ്പത്തിക സർവ്വേ കേന്ദ്ര ധനമന്ത്രി ശ്രീമതി നിർമ്മലാ സീതാരാമൻ ഇന്ന് പാർലമെന്റിന്റെ മേശപ്പുറത്തുവച്ചു.
കോവിഡ്-19 പ്രതിസന്ധികൾക്കിടയിൽ പണച്ചെലവിന്റെ ആവശ്യകത കണക്കിലെടുത്ത സർവ്വേ, പ്രതിസന്ധി കാലയളവിൽ ഇന്ത്യയുടെ ധനനയ നിലപാട് പരിശോധിച്ചിട്ടുണ്ട്. കടത്തിന്റെ സുസ്ഥിരതയിലേക്ക് നയിച്ച വളർച്ചയായിരുന്നു എന്നും, മറിച്ചല്ല, എന്നുമുള്ള നിഗമനമാണ് സാമ്പത്തിക സർവ്വേ മുന്നോട്ടുവയ്ക്കുന്നത്.
കടത്തിലെ സുസ്ഥിരത, സമ്പദ്വ്യവസ്ഥയിലെ പലിശനിരക്കും വളർച്ചാനിരക്കും തമ്മിലുള്ള വ്യത്യാസത്തെ  ആശ്രയിച്ചിരിക്കുന്നു എന്നതിനാലാണിത്. ഉയർന്ന വളർച്ച ശേഷിയുള്ള ഇന്ത്യൻ സാഹചര്യത്തിൽ, ഗവൺമെന്റ്, കടത്തിന് നൽകിയ പലിശനിരക്ക് ഇന്ത്യയുടെ വളർച്ചാ നിരക്കിനേക്കാൾ താഴെയാണ്.
വിവിധ രാജ്യങ്ങളിലെ തെളിവുകളുടെ അടിസ്ഥാനത്തിൽ ഉയർന്ന വളർച്ചാ നിരക്കുള്ള രാജ്യങ്ങളിൽ കടത്തിന് സുസ്ഥിരത ഉണ്ടാകുന്നതായി സർവേ വ്യക്തമാക്കുന്നു.
വളർച്ച സാധ്യമാക്കുന്നതിന് പ്രതി-ചാക്രിക ധനനയം അഭിലഷണീയം ആണെന്നും സാമ്പത്തിക സർവേ ചൂണ്ടിക്കാട്ടുന്നു. സാമ്പത്തിക പ്രവർത്തനങ്ങൾ സുഗമമാക്കേണ്ടത് ഉണ്ടെങ്കിലും സാമ്പത്തിക മാന്ദ്യകാലത്ത് ഇത് നിർണായകമാണ്. ഇന്ത്യയെപ്പോലെ അനൗപചാരിക മേഖലയിൽ വലിയ തൊഴിൽശക്തി ഉള്ള രാജ്യത്ത് പ്രതി ചാക്രിക ധനനയം കൂടുതൽ പ്രാധാന്യമർഹിക്കുന്നതായും സാമ്പത്തിക സർവേ വ്യക്തമാക്കുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഡിസംബർ 27 ന് മാണ്ഡി സന്ദർശിക്കുകയും 11,000 കോടി രൂപയുടെ ജലവൈദ്യുത പദ്ധതികളുടെ ഉദ്ഘാടനവും തറക്കല്ലിടലും നിർവ്വഹിക്കും
സഹകരണ ഫെഡറലിസമെന്ന പ്രധാനമന്ത്രിയുടെ കാഴ്ചപ്പാടിന് കീഴിൽ ആറ് സംസ്ഥാനങ്ങളെ ഒരുമിച്ച് കൊണ്ടുവന്ന് സാധ്യമാക്കിയ രേണുകാജി അണക്കെട്ട് പദ്ധതിയുടെ തറക്കല്ലിടൽ പ്രധാനമന്ത്രി നിർവഹിക്കും
ഡെൽഹിയുടെ ജലവിതരണത്തിൽ ഉണ്ടാകുന്ന ഗണ്യമായ വർധനയിലൂടെ പദ്ധതി ഡൽഹിക്ക് വളരെയധികം പ്രയോജനകരമാണെന്ന് തെളിയിക്കും
ലുഹ്രി ഒന്നാം ഘട്ട ജലവൈദ്യുത പദ്ധതിക്കും ധൗലസിദ് ജലവൈദ്യുത പദ്ധതിക്കും പ്രധാനമന്ത്രി തറക്കല്ലിടും
സാവ്ര-കുഡ്ഡു ജലവൈദ്യുത പദ്ധതിയുടെ ഉദ്ഘാടനം പ്രധാനമന്ത്രി നിർവഹിക്കും
ഹിമാചൽ പ്രദേശ് ആഗോള നിക്ഷേപക സംഗമത്തിന്റെ രണ്ടാം പ്രാരംഭ ചടങ്ങിൽ പ്രധാനമന്ത്രി ആധ്യക്ഷ്യം വഹിക്കും
ഏകദേശം 28,000 കോടി രൂപയുടെ പദ്ധതികൾ ആരംഭിക്കുന്നതിലൂടെ ഈ മേഖലയിലെ നിക്ഷേപത്തിന് സംഗമം ഉത്തേജനം നൽകുമെന്ന് പ്രതീക്ഷിക്കുന്നു
പ്രധാനമന്ത്രി ശ്രീ നരേന്ദ്ര മോദി 2021 ഡിസംബർ 27 ന് ഹിമാചൽ പ്രദേശിലെ മാണ്ഡി സന്ദർശിക്കും. ഏകദേശം 12 മണിക്ക് അദ്ദേഹം 11,000 കോടി രൂപയുടെ ജലവൈദ്യുത പദ്ധതികളുടെ ഉദ്ഘാടനവും തറക്കല്ലിടലും നിർവഹിക്കും. പരിപാടിക്ക് മുന്നോടിയായി, പതിനൊന്നര മണിയോടെ ഹിമാചൽ പ്രദേശ് ആഗോള നിക്ഷേപക സംഗമത്തിന്റെ രണ്ടാം പ്രാരംഭ ചടങ്ങിൽ അദ്ദേഹം അധ്യക്ഷത വഹിക്കും.
രാജ്യത്ത് ലഭ്യമായ വിഭവങ്ങളുടെ ഉപയോഗിക്കപ്പെടാത്ത സാധ്യതകൾ പൂർണ്ണമായി വിനിയോഗിക്കുന്നതിൽ പ്രധാനമന്ത്രി നിരന്തരം ശ്രദ്ധ കേന്ദ്രീകരിച്ചിട്ടുണ്ട്. ഹിമാലയൻ മേഖലയിലെ ജലവൈദ്യുത സാധ്യതകൾ പരമാവധി പ്രയോജനപ്പെടുത്തുക എന്നതാണ് ഈ വിഷയത്തിലെ ഒരു നടപടി. സന്ദർശന വേളയിൽ പ്രധാനമന്ത്രി ഉദ്ഘാടനം ചെയ്യുന്ന പദ്ധതികളും തറക്കല്ലിടലും ഈ ദിശയിലുള്ള സുപ്രധാന ചുവടുവെപ്പിനെ പ്രതിഫലിപ്പിക്കുന്നു.
രേണുകാജി അണക്കെട്ട് പദ്ധതിയുടെ തറക്കല്ലിടൽ പ്രധാനമന്ത്രി നിർവഹിക്കും. മൂന്ന് പതിറ്റാണ്ടായി മുടങ്ങിക്കിടന്ന, പ്രധാനമന്ത്രിയുടെ സഹകരണ ഫെഡറലിസത്തിന്റെ കാഴ്ചപ്പാടിലൂടെയാണ് ഈ പദ്ധതി സാധ്യമായത്, ഹിമാചൽ പ്രദേശ്, ഉത്തർപ്രദേശ്, ഹരിയാന, രാജസ്ഥാൻ, ഉത്തരാഖണ്ഡ്, ഡൽഹി എന്നീ ആറ് സംസ്ഥാനങ്ങളെ കേന്ദ്രഗവണ്മെന്റ് ഒരുമിച്ച് കൊണ്ടുവന്നാണ് പദ്ധതി നടപ്പാക്കിയത്. സാധ്യമാണ്. ഏകദേശം 7000 കോടി രൂപ ചെലവിലാണ് 40 മെഗാവാട്ട് പദ്ധതി നിർമിക്കുന്നത്. പ്രതിവർഷം 500 ദശലക്ഷം ക്യുബിക് മീറ്റർ ജലവിതരണം സ്വീകരിക്കാൻ കഴിയുന്ന ഡൽഹിക്ക് ഇത് വളരെയധികം ഗുണം ചെയ്യും.
ധൗലസിദ് ജലവൈദ്യുത പദ്ധതിയുടെ തറക്കല്ലിടലും പ്രധാനമന്ത്രി നിർവഹിക്കും. ഹമീർപൂർ ജില്ലയിലെ ആദ്യത്തെ ജലവൈദ്യുത പദ്ധതിയാണിത്. 66 മെഗാവാട്ട് ശേഷിയുള്ള പദ്ധതി 680 കോടി രൂപ ചെലവിൽ നിർമിക്കും. ഇത് പ്രതിവർഷം 300 ദശലക്ഷം യൂണിറ്റ് വൈദ്യുതി ഉൽപ്പാദിപ്പിക്കും.
സാവ്ര-കുഡ്ഡു ജലവൈദ്യുത പദ്ധതിയുടെ ഉദ്ഘാടനം പ്രധാനമന്ത്രി നിർവഹിക്കും. ഏകദേശം 2080 കോടി രൂപ ചെലവിലാണ് 111 മെഗാവാട്ട് പദ്ധതി നിർമ്മിച്ചിരിക്കുന്നത്. ഇത് പ്രതിവർഷം 380 ദശലക്ഷം യൂണിറ്റിലധികം വൈദ്യുതി ഉൽപ്പാദിപ്പിക്കുന്നതിനും സംസ്ഥാനത്തിന് പ്രതിവർഷം 120 കോടി രൂപയുടെ വരുമാനം നേടുന്നതിനും ഇടയാക്കും.
ഹിമാചൽ പ്രദേശ് ആഗോള നിക്ഷേപക സംഗമത്തിന്റെ രണ്ടാം പ്രാരംഭ ചടങ്ങിലും പ്രധാനമന്ത്രി അധ്യക്ഷത വഹിക്കും . ഏകദേശം 28,000 കോടി രൂപയുടെ പദ്ധതികൾ ആരംഭിക്കുന്നതിലൂടെ ഈ മേഖലയിലെ നിക്ഷേപത്തിന് സംഗമം ഉത്തേജനം നൽകുമെന്ന് പ്രതീക്ഷിക്കുന്നു.
ND MRD
റോഡ് ഗതാഗത, ഹൈവേ മന്ത്രാലയം
രാജ്യത്തെ ദേശീയപാതകള് കാലവര്ഷത്തിനു മുമ്പ് കുറ്റമറ്റതാക്കാന് ദേശീയപാതാ അതോറിറ്റി
കാലവര്ഷാരംഭത്തിനു മുമ്പ് രാജ്യത്തെ ദേശീയപാതകളുടെ അറ്റകുറ്റപ്പണികള് പൂര്ണമായും ചെയ്തു തീര്ക്കണമെന്ന് ദേശീയപാതാ അതോറിറ്റി ഓഫ് ഇന്ത്യ  തങ്ങളുടെ മേഖലാ ഓഫീസര്മാര്ക്കും പ്രോജക്റ്റ് ഡയറക്ടര്മാര്ക്കും നിര്ദേശം നല്കി. ജൂണ് 30നു മുമ്പായി ദേശീയപാതകള് പൂര്ണമായും കുറ്റമറ്റതും ഗതാഗതയോഗ്യവുമാക്കുക എന്നതാണ് ലക്ഷ്യം.
മുന്ഗണനാക്രമം നിശ്ചയിക്കുകയും അതനുസരിച്ചു അറ്റകുറ്റപ്പണികളുടെ സമയക്രമം തയ്യാറാക്കുകയും വേണമെന്ന് എന്എച്ച്എഐ നിര്ദ്ദേശത്തില് പറയുന്നു. സമയബന്ധിതമായി പ്രവൃത്തികള് പൂര്ത്തിയാകുന്നു എന്ന് ഉറപ്പു വരുത്താനും ആവശ്യപ്പെട്ടിട്ടുണ്ട്.
അറ്റകുറ്റപ്പണികള്ക്ക് ആവശ്യമായ സാമ്പത്തിക അധികാരങ്ങളും മേഖലാ ഓഫീസുകള്ക്ക് അനുവദിച്ചിട്ടുണ്ട്. ദേശീയപാതകള് മികച്ചതാക്കുന്നതിന് ആവശ്യമായ സാങ്കേതിക സഹായങ്ങള് നല്കാനാണ് പ്രോജക്റ്റ് ഡയറക്ടര്മാര്ക്കു മുഖ്യമായും നിര്ദേശം നല്കിയിരിക്കുന്നത്.
മുഴുവന് ഫീല്ഡ് ഓഫീസര്മാരും അറ്റകുറ്റപ്പണികളുടെ പുരോഗതി സ്ഥിരമായി നിരീക്ഷിക്കുകയും കൃത്യമായ ഇടവേളകളില് ഇതു സംബന്ധിച്ച് ദേശീയ പാതാ അതോറിറ്റിക്ക് റിപ്പോര്ട്ട് നല്കുകയും വേണം. എന്എച്ച്എഐ ആസ്ഥാനം ഈ പുരോഗതി സൂക്ഷ്മമായി വിലയിരുത്തും.
(
സാംസ്കാരിക മന്ത്രാലയം
അഭിനേതാവ് പരേഷ് റാവലിനെ നാഷണല് സ്കൂള് ഓഫ് ഡ്രാമാ സൊസൈറ്റിയുടെ പുതിയ ചെയര്മാനായി രാഷ്ട്രപതി നിയമിച്ചു
കേന്ദ്ര സാംസ്ക്കാരിക വകുപ്പ് സഹമന്ത്രി ശ്രീ പ്രഹ്ളാദ് സിംഗ് പട്ടേല് ശ്രീ പരേഷ് റാവലിനെ അഭിനന്ദിച്ചു
അനുസമ്പന്ന അഭിനേതാവായ പരേഷ് റാവലിനെ നാഷണല് സ്കൂള് ഓഫ് ഡ്രാമ സൊസൈറ്റിയുടെ ചെയര്മാനായി രാഷ്ട്രപതി ശ്രി രാംനാഥ് കോവിന്ദ് നിയമിച്ചു. കേന്ദ്ര സാംസ്ക്കാരിക ടൂറിസം വകുപ്പ് സഹമന്ത്രി ശ്രീ പ്രഹ്ളാദ് സിംഗ് പട്ടേല് ശ്രീ പരേഷ് റാവലിനെ അഭിനന്ദിച്ചു. അദ്ദേഹത്തിന്റെ പ്രതിഭ രാജ്യത്തെ വിദ്യാര്ത്ഥികള്ക്കും കലാകാരൻമാർക്കും ഗുണകരമാകുകയും ചെയ്യുമെന്ന് ടൂറിസം വകുപ്പ് സഹമന്ത്രി പറഞ്ഞു. നാലുവര്ഷത്തേയ്ക്കാണ് പരേഷ്റാവലിനെ എന്.എസ്.ഡി സൊസൈറ്റിയുടെ ചെയര്മാന് തസ്തികയില് നിയമിച്ചിരിക്കുന്നത്.
1959ല് സ്ഥാപിതമായ നാഷണല് സ്കൂള് ഓഫ് ഡ്രാമ ഇന്ത്യാ ഗവണ്മെന്റിന്റെ സാംസ്ക്കാരിക മന്ത്രാലയം പൂര്ണ്ണമായും സാമ്പത്തിക സഹായം ചെയ്യുന്ന ഒരു സ്വയംഭരണ സംഘടനയാണ്. ലോകത്തെ ആദ്യത്തെ തിയേറ്റര് പരിശീല സ്ഥാപനങ്ങളില് ഒന്നായ എന്.എസ്.ഡിയുടെ പ്രാരംഭം സംഗീതനാടക അക്കാദമിയുടെ കീഴിലായിരുന്നു, 1975ല് ഇത് ഒരു സ്വതന്ത്ര്യ സ്ഥാപനമായി മാറി. തീയേറ്ററിന്റെ വിവിധ വശങ്ങളില് ഇവിടെ 3 വര്ഷത്തെ പൂര്ണ്ണ സമയ റസിഡന്ഷ്യല് പരിശിലന പരിപാടികളാണ് വാഗ്ദാനം ചെയ്യുന്നത്.
പ്രധാനമന്ത്രിയുടെ ഓഫീസ്
പ്രധാനമന്ത്രി ഭാരതീയ ജന ഔഷധി പദ്ധതി, താങ്ങാവുന്ന നിരക്കിലുള്ള കാര്ഡിയാക് സ്റ്റെന്റുകള്, മുട്ടു മാറ്റിവെയ്ക്കല് ശസ്ത്രക്രിയ എന്നീ പദ്ധതികളുടെ ഗുണഭോക്താക്കളുമായി പ്രധാനമന്ത്രി ശ്രീ. നരേന്ദ്ര മോദി നാളെ സംവദിക്കും
പ്രധാനമന്ത്രി ഭാരതീയ ജന ഔഷധി പദ്ധതി, താങ്ങാവുന്ന നിരക്കിലുള്ള കാര്ഡിയാക് സ്റ്റെന്റുകള്, മുട്ടു മാറ്റിവെയ്ക്കല് ശസ്ത്രക്രിയ എന്നീ പദ്ധതികളുടെ ഗുണഭോക്താക്കളുമായി പ്രധാനമന്ത്രി ശ്രീ. നരേന്ദ്ര മോദി നാളെ  രാവിലെ 9.30 ന് ആശയവിനമയം നടത്തും.
രോഗികളുടെ, പ്രത്യേകിച്ച് പാവപ്പെട്ടവരുടെ ജീവിതത്തില് ഈ പദ്ധതികള് എങ്ങനെ മാറ്റം കൊണ്ടുവന്നുവെന്നുള്ള പ്രതികരണമറിയാനുദ്ദേശിച്ചാണ് ഈ സംവാദം സംഘടിപ്പിക്കുന്നത്.
നമോ ആപ്പ്, യൂട്യൂബ്, ഫേസ്ബുക്ക് തുടങ്ങിയ സമൂഹ മാധ്യമങ്ങളില് ഈ സംവാദം പൂര്ണ്ണമായും ലഭ്യമാകും.
(AM/MRD
റോഡ് ഗതാഗത, ഹൈവേ മന്ത്രാലയം
പ്രധാനമന്ത്രി നാളെമഹാരാഷ്ട്രയിലെസോളാപൂരില്വിവിധ വികസന പദ്ധതികള്ക്ക് തുടക്കംകുറിക്കും
30,000 വീടുകള്ക്ക്തറക്കല്ലിടും ; ഭൂഗര്ഭ അഴുക്കുചാല്സംവിധാനവും ട്രീറ്റ്മെന്റ് പ്ലാന്റും ഉദ്ഘാടനം ചെയ്യും ; പുതിയദേശീയപാത 52 ലെ സോളാപൂര് - തുല്ജാപൂര് - ഒസ്മാനബാദ് നാലുവരി പാതരാഷ്ട്രത്തിന് സമര്പ്പിക്കും
പ്രധാനമന്ത്രി ശ്രീ. നരേന്ദ്രമോദി നാളെ മഹാരാഷ്ട്രയിലെ സോളാപൂര് സന്ദര്ശിക്കും. വിവിധ പദ്ധതികള്ക്ക് അദ്ദേഹംതുടക്കംകുറിയ്ക്കുകയുംതറക്കല്ലിടുകയുംചെയ്യും.
 സോളാപൂര് - തുല്ജാപൂര് - ഒസ്മാനാബാദ് നാലുവരിപാത പ്രധാനമന്ത്രി രാഷ്ട്രത്തിന് സമര്പ്പിക്കും. സോളാപൂര് - ഒസ്മാനാബാദ് നാലുവരിഹൈവേമഹാരാഷ്ട്രയിലെമറാത്ത്വാഡമേഖലയുമായുള്ളസോളാപൂരിന്റെകണക്ടിറ്റിവിറ്റിമെച്ചപ്പെടുത്തും.
പ്രധാനമന്ത്രി ഭവന നിര്മ്മാണ പദ്ധതിക്ക് കീഴില് 30,000 വീടുകള്ക്ക് പ്രധാനമന്ത്രി തറക്കല്ലിടും. ചവര് പെറുക്കി നടക്കുന്നവര്, റിക്ഷാഡ്രൈവര്മാര്, ടെക്സ്റ്റൈയില്തൊഴിലാളികള്, ബീഡിതൊഴിലാളികള്മുതലായ ഭവന രഹിതരായ പാവപ്പെട്ടവര്ക്കായിരിക്കും ഈ വീടുകള്ലഭിക്കുക. മൊത്തം പദ്ധതിചെലവായ 1811.33 കോടിരൂപയില് 750 കോടിരൂപ കേന്ദ്ര - സംസ്ഥാന ഗവണ്മെന്റുകളുടെസഹായമാണ്.
ശുചിത്വ ഭാരതമെന്ന ദര്ശനത്തിന് അനുസൃതമായിപ്രധാനമന്ത്രി സോളാപൂരില് ഭൂഗര്ഭ അഴുക്കുചാല്സംവിധാനം മൂന്ന്മലിന ജലസംസ്കരണ പ്ലാന്റുകള് എന്നിവരാഷ്ട്രത്തിന് സമര്പ്പിക്കും. നഗരത്തിലെശുചിത്വ നിലവാരംഇത് വര്ദ്ധിപ്പിക്കും. നിലവിലുള്ളസംവിധാനത്തിന് പകരംവയ്ക്കുന്ന ഈ ഭൂഗര്ഭ സംവിധാനം അമൃത്ദൗത്യത്തിന് കീഴില് നടപ്പിലാക്കുന്ന ട്രങ്ക്സ്വീവറുകളുമായി ബന്ധിപ്പിക്കുകയുംചെയ്യും.
അമൃത്ദൗത്യത്തിന് കീഴില്സോളാപൂര് നഗരത്തിലേക്ക് ഉജ്ജനി അണക്കെട്ടില് നിന്നുള്ളകുടിവെള്ളവിതരണ പദ്ധതിയുടെ വിപുലീകരണം, സോളാപൂര്സ്മാര്ട്ട്സിറ്റിവികസനത്തിന്റെ ഭാഗമായുള്ളജലവിതരണ, മലിന ജലസംസ്കരണസംയുക്ത പദ്ധതി എന്നിവയ്ക്കും പ്രധാനമന്ത്രി തറക്കല്ലിടും. സ്മാര്ട്ട്സിറ്റിദൗത്യത്തിന് കീഴില് 244 കോടിരൂപയാണ് പദ്ധതിക്കായി അനുവദിച്ചിട്ടുള്ളത്. പൗരന്മാര്ക്കുള്ളസേവനങ്ങളും പൊതുജനാരോഗ്യ നിലവാരവുംമെച്ചപ്പെടുത്തുന്നതില് ഈ പദ്ധതി ഗണ്യമായ പങ്ക് വഹിക്കും.
നഗരത്തില്ഒരു പൊതുയോഗത്തെയും പ്രധാനമന്ത്രി അഭിസംബോധന ചെയ്യും. ഇത് ഈ നഗരത്തിലെ പ്രധാനമന്ത്രിയുടെരണ്ടാമത്തെ സന്ദര്ശനമാണ്. നേരത്തെ 2014 ഓഗസ്റ്റ് 16 ന് ഇവിടംസന്ദര്ശിച്ചപ്പോള് പ്രധാനമന്ത്രി ദേശീയപാത -9 ലെ സോളാപൂര്-മഹാരാഷ്ട്ര/കര്ണ്ണാടകഅതിര്ത്തിവരെയുള്ള നാലുവരി പാതയ്ക്ക്തറക്കല്ലിടുകയും, സോളാപൂര് - റായ്ചൂര് 765 കെ.വി വൈദ്യുതവിതരണ ലൈന് രാഷ്ട്രത്തിന് സമര്പ്പിക്കുകയുംചെയ്തു.
ND/MRD
വിദ്യാഭ്യാസ മന്ത്രാലയം
സി ബി എസ് ഇ: പത്ത്, പന്ത്രണ്ട് ക്ലാസുകളില് ശേഷിക്കുന്ന പരീക്ഷകളുടെ സമയക്രമം പ്രഖ്യാപിച്ച് കേന്ദ്ര മാനവവിഭവശേഷി വികസന മന്ത്രി
സി ബി എസ് ഇ പത്ത്, പന്ത്രണ്ട് ക്ലാസുകളിലെ അവശേഷിക്കുന്ന പരീക്ഷകളുടെ സമയക്രമം പ്രഖ്യാപിച്ചു. കേന്ദ്ര മാനവവിഭവശേഷി വികസന മന്ത്രി ശ്രീ. രമേശ് പൊഖ്രിയാല് 'നിഷാങ്കാ'ണ് ഡല്ഹിയില് പരീക്ഷാത്തീയതി പ്രഖ്യാപിച്ചത്.
പത്താം ക്ലാസ് പരീക്ഷ നടത്തുന്നത് വടക്കു കിഴക്കന് ഡല്ഹിയിലെ കുട്ടികള്ക്കു മാത്രമായാണ്. എന്നാല് പന്ത്രണ്ടാം ക്ലാസ് പരീക്ഷ രാജ്യമെമ്പാടുമുള്ള സി ബി എസ് ഇ വിദ്യാര്ത്ഥികള്ക്കാണ്. രാവിലെ 10.30 മുതല് ഉച്ചയ്ക്ക് 1.30 വരെയാണ് പരീക്ഷ.
നേരത്തെ വിദ്യാര്ത്ഥികള്ക്കായി നടത്തിയ വെബിനാറില് ജൂലൈ 1 മുതല് 15 വരെ സി ബി എസ് ഇ പത്ത്, പന്ത്രണ്ട് ക്ലാസുകളുടെ ശേഷിക്കുന്ന പരീക്ഷകള് നടത്തുമെന്ന് മന്ത്രി അറിയിച്ചിരുന്നു. വിദ്യാര്ത്ഥികളുടെയും അധ്യാപകരുടെയും ആരോഗ്യസംരക്ഷണത്തിനായി, പരീക്ഷ നടത്തുമ്പോള് സാമൂഹിക അകലം പാലിക്കാനുള്ള നടപടികള് സ്വീകരിക്കണമെന്ന് നിര്ദേശം നല്കിയിട്ടുണ്ട്.
പത്താം ക്ലാസ് പരീക്ഷാസമയം അറിയാന് ഈ ലിങ്ക് സന്ദര്ശിക്കുക: https://static.pib.gov.in/WriteReadData/userfiles/CLASSWISE%20DATESHEET-X-MONDAY.pdf
പന്ത്രണ്ടാം ക്ലാസ് പരീക്ഷാസമയം അറിയാന് ഈ ലിങ്ക് സന്ദര്ശിക്കുക: https://static.pib.gov.in/WriteReadData/userfiles/CLASSWISE%20DATESHEETS-XII-MONDAY.pdf
പ്രധാനമന്ത്രിയുടെ ഓഫീസ്
സ്വാതന്ത്ര്യ സമര സേനാനി ശ്യാംജി കൃഷ്ണ വർമ്മയെ അദ്ദേഹത്തിന്റെ പുണ്യ തിഥിയിൽ പ്രധാനമന്ത്രി അനുസ്മരിച്ചു
പ്രധാനമന്ത്രി ശ്രീ നരേന്ദ്ര മോദി സ്വാതന്ത്ര്യ സമര സേനാനി ശ്യാംജി കൃഷ്ണ വർമ്മയ്ക്ക് അദ്ദേഹത്തിന്റെ പുണ്യ തിഥിയിൽ ശ്രദ്ധാഞ്ജലി അർപ്പിച്ചു.
നമ്മുടെ സ്വാതന്ത്ര്യ സമരത്തിന് ശ്യാംജി കൃഷ്ണ വർമ്മ നൽകിയ മഹത്തായ സംഭാവനയിൽ ഓരോ ഇന്ത്യക്കാരനും അഭിമാനിക്കുന്നുവെന്നും പ്രധാനമന്ത്രി പറഞ്ഞു. ആ മഹാനായ സ്വാതന്ത്ര്യ സമര സേനാനിയുടെ ചിതാഭസ്മം 2003ൽ ജനീവയിൽ നിന്ന് തിരികെ കൊണ്ടുവന്നതും അദ്ദേഹം അനുസ്മരിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ധീരനായ ശ്യാംജി കൃഷ്ണ വർമ്മയെ അദ്ദേഹത്തിന്റെ പുണ്യ തിഥിയിൽ സ്മരിക്കുന്നു. നമ്മുടെ സ്വാതന്ത്ര്യ സമരത്തിന് അദ്ദേഹം നൽകിയ മഹത്തായ സംഭാവനകളിൽ ഓരോ ഇന്ത്യക്കാരനും അഭിമാനിക്കുന്നു. 2003-ൽ ജനീവയിൽ നിന്ന് അദ്ദേഹത്തിന്റെ ചിതാഭസ്മം തിരികെ കൊണ്ടുവരാൻ സാധിച്ചത് എന്റെ ജീവിതത്തിലെ ഏറ്റവും സവിശേഷമായ നിമിഷങ്ങളിൽ ഒന്നായി നിലനിൽക്കും."
പ്രധാനമന്ത്രിയുടെ ഓഫീസ്
77-ാം സ്വാതന്ത്ര്യദിനത്തിൽ ആശംസകൾ നേർന്ന ലോകനേതാക്കൾക്കു പ്രധാനമന്ത്രി നന്ദി പറഞ്ഞു
77-ാം സ്വാതന്ത്ര്യദിനത്തിൽ ആശംസകൾ നേർന്ന ലോകനേതാക്കൾക്കു പ്രധാനമന്ത്രി ശ്രീ നരേന്ദ്ര മോദി നന്ദി പറഞ്ഞു.
മാലിദ്വീപ് പ്രസിഡന്റിന്റെ ട്വീറ്റിനു മറുപടിയായി പ്രധാനമന്ത്രി കുറിച്ചതിങ്ങനെ:
“സ്വാതന്ത്ര്യദിന ആശംസകൾക്കു നന്ദി, പ്രസിഡന്റ് ഇബ്രാഹിം മുഹമ്മദ് സോലിഹ്.”
ഭൂട്ടാൻ പ്രധാനമന്ത്രിയുടെ ട്വീറ്റിനു മറുപടിയായി പ്രധാനമന്ത്രി കുറിച്ചു:
“സ്വാതന്ത്ര്യദിന ആശംസകൾക്കു നന്ദി, ഭൂട്ടാൻ പ്രധാനമന്ത്രി ഡോ. ലോട്ടെ ഷെറിങ്.”
നേപ്പാൾ പ്രധാനമന്ത്രിയുടെ ഓഫീസിന്റെ ട്വീറ്റിനു മറുപടിയായി പ്രധാനമന്ത്രി കുറിച്ചതിങ്ങനെ:
“താങ്കളുടെ ഊഷ്മളമായ ആശംസകൾക്കു നന്ദി, പ്രധാനമന്ത്രി പുഷ്പ കമൽ ദഹൽ പ്രചണ്ഡ.”
ഫ്രാൻസ് പ്രസിഡന്റിന്റെ ട്വീറ്റിനു മറുപടിയായി പ്രധാനമന്ത്രി കുറിച്ചതിങ്ങനെ:
“പ്രസിഡന്റ് ഇമ്മാനുവൽ മാക്രോൺ, നിങ്ങളുടെ ആശംസകൾക്കു നന്ദി. എന്റെ പാരീസ് സന്ദർശനം ഞാൻ സ്നേഹപൂർവം അനുസ്മരിക്കുകയും ഇന്ത്യ-ഫ്രാൻസ് ബന്ധം മെച്ചപ്പെടുത്തുന്നതിനുള്ള നിങ്ങളുടെ വികാരത്തെ മാനിക്കുകയും ചെയ്യുന്നു.”
മൗറീഷ്യസ് പ്രധാനമന്ത്രിയുടെ ട്വീറ്റിനു മറുപടിയായി പ്രധാനമന്ത്രി കുറിച്ചു:
“താങ്കളുടെ ഹൃദയംഗമമായ ആശംസകൾക്കു നന്ദി, പ്രധാനമന്ത്രി പ്രവിന്ദ് കുമാർ ജുഗ്നോത്ത്.”
Replying to a tweet by the Prime Minister of Bhutan, the Prime Minister said;
“Gratitude for the wishes on our Independence Day, PM Bhutan Dr Lotay Tshering.”
In response to a tweet by the Prime Minister’s Office of Nepal, the Prime Minister said;
“Thank you, PM Pushpa Kamal Dahal Prachanda for your warm wishes.”
In response to a tweet by the President of France, the Prime Minister said;
“Thankful for your kind wishes, President Emmanuel Macron. I fondly recall my visit to Paris and appreciate your passion towards boosting India-France ties.”
Replying to a tweet by the Prime Minister of Mauritius, the Prime Minister said;
“Thank you Prime Minister Pravind Kumar Jugnauth for your heartfelt greetings.
പ്രധാനമന്ത്രിയുടെ ഓഫീസ്
എല്ലാവർക്കും ശുചിമുറി എന്ന ദൃഢനിശ്ചയം ലോക ടോയ്ലറ്റ് ദിനത്തിൽ ഇന്ത്യ ശക്തമാക്കുന്നു - പ്രധാനമന്ത്രി
ശുചിത്വമുള്ള ടോയ്ലറ്റുകൾ ആത്മാഭിമാനത്തോടൊപ്പം ആരോഗ്യവും, പ്രത്യേകിച്ച് സ്ത്രീകൾക്ക് ഉറപ്പാക്കി - പ്രധാനമന്ത്രി
ലോക ടോയ്ലറ്റ് ദിനമായ ഇന്ന് എല്ലാവർക്കും ടോയ്ലറ്റ് എന്ന ദൃഢനിശ്ചയം ഇന്ത്യ ശക്തിപ്പെടുത്തുന്നതായി പ്രധാനമന്ത്രി ശ്രീ നരേന്ദ്ര മോദി പറഞ്ഞു.
"ലോക ടോയ്ലറ്റ് ദിനത്തിൽ എല്ലാവർക്കും ടോയ്ലറ്റ് എന്ന ദൃഢനിശ്ചയം ഇന്ത്യ ശക്തിപ്പെടുത്തുന്നു. കോടിക്കണക്കിന് ഇന്ത്യക്കാർക്ക് വൃത്തിയുള്ള ടോയ്ലറ്റുകൾ ലഭ്യമാക്കുന്നതിൽ കഴിഞ്ഞ കുറച്ചുവർഷങ്ങളായി കൈവരിച്ച നേട്ടങ്ങൾ തുല്യതയില്ലാത്തതാണ് . ആത്മാഭിമാനത്തോടൊപ്പം
പ്രത്യേകിച്ച് നാരീ ശക്തിയുടെ ആരോഗ്യത്തിനും അത് പ്രയോജനം ചെയ്തു" - പ്രധാനമന്ത്രി ട്വീറ്റ് ചെയ്തു.
മന്ത്രിസഭ
ആരോഗ്യമേഖലയിൽ ഇന്ത്യയും അമേരിക്കയും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
ഇന്ത്യയിലെ ബയോടെക്നോളജി വകുപ്പും ഇന്ത്യൻ കൗൺസിൽ ഓഫ് മെഡിക്കൽ റിസർച്ചും അമേരിക്കയിലെ ഇന്റർനാഷണൽ എയ്ഡ്സ് വാക്സിൻ ഇനിഷ്യേറ്റീവും തമ്മിൽ ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി. എച്ച്ഐവി, ടിബി, കോവിഡ്-19 എന്നിവയും മറ്റ് ഉയർന്നുവരുന്ന പകർച്ചവ്യാധികളും അവഗണിക്കപ്പെട്ട രോഗങ്ങളും തടയുന്നതിനും ചികിത്സിക്കുന്നതിനുമുള്ള നൂതന ബയോമെഡിക്കൽ ഉപകരണങ്ങളും സാങ്കേതികവിദ്യകളും വികസിപ്പിക്കുന്നതു സംബന്ധിച്ചുള്ളതാണ് ധാരണാപത്രം.
പരസ്പര താൽപ്പര്യമുള്ള മേഖലകളിലെ അന്താരാഷ്ട്ര ശാസ്ത്ര സാങ്കേതിക സഹകരണത്തിന്റെ ചട്ടക്കൂടിനുള്ളിൽ ഈ ധാരണാപത്രം ഇന്ത്യയും അമേരിക്കയും തമ്മിലുള്ള ബന്ധം കൂടുതൽ ശക്തിപ്പെടുത്തും.
-ND-
(
പ്രത്യേക സേവനങ്ങളും ഫീച്ചറുകളും
യു ഐ ഡി എ ഐ കേരളത്തിൽ തിരുവനന്തപുരത്ത് പുതിയ പരാതി പരിഹാര കേന്ദ്രം തുറന്നു
തിരുവനന്തപുരം 31 മാർച്ച് 2023
ആധാർ ഉടമകൾക്ക് മികച്ച അനുഭവം നൽകാനുള്ള പ്രതിജ്ഞാബദ്ധതയുമായി സമന്വയിപ്പിച്ച് യുണീക്ക് ഐഡന്റിഫിക്കേഷൻ അതോറിറ്റി ഓഫ് ഇന്ത്യയുടെ  റീജണൽ ഓഫീസ് ബെംഗളൂരു, തിരുവനന്തപുരത്തെ കേരള സ്റ്റേറ്റ് ഓഫീസിൽ പുതിയ ‘പരാതി പരിഹാര കേന്ദ്രം’ തുറന്നു.
ഈ പരാതി പരിഹാര കേന്ദ്രം 2023 മാർച്ച് 29 മുതൽ പ്രവർത്തനമാരംഭിച്ചു, തിരുവനന്തപുരത്ത് പിഎംജി ജംഗ്ഷനിലുള്ള ദൂരസഞ്ചാർ ഭവനിൽ അടുത്തിടെ തുറന്ന കേരള സ്റ്റേറ്റ് യുഐഡിഎഐ ഓഫീസിന്റെ താഴത്തെ നിലയിലാണ് ഇത് സ്ഥിതി ചെയ്യുന്നത്. കേന്ദ്രീകൃതമായി സ്ഥിതി ചെയ്യുന്നതും എല്ലാവർക്കും ആക്സസ് ചെയ്യാവുന്നതുമായ ഈ പുതിയ കേന്ദ്രം ആധാറുമായി ബന്ധപ്പെട്ട പരാതികൾ പരിഹരിക്കുന്നതിന് സജ്ജമാണ്.
ആധാർ ഉപയോക്താക്കളുടെ സേവനാനുഭവം മെച്ചപ്പെടുത്തുന്നതിനായി ബെംഗളൂരുവിലെ മേഖലാ ഓഫീസും കേരളത്തിലെ സംസ്ഥാന ഓഫീസും നടത്തുന്ന നടത്തുന്ന പ്രവർത്തനങ്ങളെ യുഐഡിഎഐ സി ഇ ഒ ഡോ. സൗരഭ് ഗാർഗ്, പ്രകീർത്തിച്ചു. ആധാറിന്റെ ഉപയോഗം എല്ലാ മേഖലകളിലും തുടർച്ചയായി വളരുകയാണെന്ന് ഡോ. ഗാർഗ് ചൂണ്ടിക്കാട്ടി . യുഐഡിഎഐയും അതിന്റെ എല്ലാ ഓഫീസുകളും ആധാർ ഉപയോക്താക്കളുടെ ക്ഷേമത്തിന് പ്രതിജ്ഞാബദ്ധമാണെന്ന് അദ്ദേഹം എടുത്തുപറഞ്ഞു..
മൊത്തത്തിൽ, യുഐഡിഎഐ ഇതുവരെ 1.36 ബില്യണിലധികം ആധാറുകൾ നൽകിയിട്ടുണ്ട്. ഓരോ ദിവസവും ശരാശരി 70 ദശലക്ഷം ആധാർ പ്രാമാണീകരണ ഇടപാടുകൾ നടക്കുന്നു, ഇത് ദശലക്ഷക്കണക്കിന് ജീവിതങ്ങളെ എങ്ങനെ സ്പർശിക്കുന്നുവെന്നും ഇത് സൂചിപ്പിക്കുന്നു.
എല്ലാ പ്രവൃത്തി ദിവസങ്ങളിലും തിരുവനന്തപുരത്തെ പരാതി പരിഹാര കേന്ദ്രം സന്ദർശിക്കാം, അല്ലെങ്കിൽ 0471-2990710 എന്ന ഫോൺ നമ്പറിൽ ബന്ധപ്പെടുക. അല്ലെങ്കിൽ ആവലാതികൾ പരിഹരിക്കുന്നതിന് helpdesk-sokl@uidai.net.in എന്ന ഇ-മെയിൽ വിലാസത്തിൽ ബന്ധപ്പെടാം.
ND